turjo4nis/wikipedia-bn-dump-20250701 huggingface dataset:
লেভি পিন্টো

লাভিনহো থমাস পিন্টো (২৩ শে অক্টোবর ১৯২৯ – ১৫ই ফেব্রুয়ারি ২০২০) ছিলেন একজন ভারতীয় মল্ল্ক্রীড়াবিদ। তিনি ১৯৫১ সালে নতুন দিল্লিতে অনুষ্ঠিত প্রথম এশিয়ান গেমসে ১০০ মিটার এবং ২০০ মিটার স্প্রিন্টে দুটি স্বর্ণপদক জিতেছিলেন।  তিনি ১৯৫২ সালের গ্রীষ্মকালীন অলিম্পিকেও প্রতিদ্বন্দ্বিতা করেছিলেন।  পিন্টো পরে মার্কিন যুক্তরাষ্ট্রে চলে আসেন, শিকাগোতে বসতি স্থাপন করেন। সেখানে তিনি ৯০ বছর বয়সে 2020 সালের ১৫ই ফেব্রুয়ারি  শেষ নিঃশ্বাস ত্যাগ করেন।

প্রতিযোগিতার রেকর্ড

তথ্যসূত্র

বহিঃসংযোগ 

 

এশিয়ান গেমসে স্বর্ণপদক বিজয়ী ভারতীয়
ভারতের অলিম্পিক মল্লক্রীড়াবিদ
নাইরোবির ক্রীড়াব্যক্তিত্ব
২০২০-এ মৃত্যু
১৯২৯-এ জন্ম
ভারতীয় পুরুষ স্প্রিন্টার
১৯৫২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড)
১৯৫১ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
এশিয়ান গেমসে রৌপ্যপদক বিজয়ী ভারতীয়
১৯৫১ এশিয়ান গেমসের পদক বিজয়ী
কামিনেনি ঈশ্বর রাও

কামিনেনি ঈশ্বর রাও (২৬শে আগস্ট ১৯১৮ – ৭ই নভেম্বর ২০০৭) ছিলেন একজন ভারতীয় ভারোত্তোলক । তিনি ১৯৫২ গ্রীষ্মকালীন অলিম্পিক এবং ১৯৫৬ গ্রীষ্মকালীন অলিম্পিকে ভারতের হয়ে প্রতিদ্বন্দ্বিতা করেছিলেন। 

তিনি ১৯৫১ এশিয়ান গেমসে পুরুষদের ৯০ কেজি বিভাগে রৌপ্য পদক জয় করেন।

তথ্যসূত্র 

অর্জুন পুরস্কার প্রাপক
কৃষ্ণা জেলার ব্যক্তি
ভারতীয় পুরুষ ভারোত্তোলক
২০০৭-এ মৃত্যু
১৯১৮-এ জন্ম
১৯৫১ এশিয়ান গেমসের পদক বিজয়ী
এশিয়ান গেমসে রৌপ্যপদক বিজয়ী ভারতীয়
২০শ শতাব্দীর ভারতীয় ব্যক্তি
কর্ণাটক হিজাব বিতর্ক, ২০২২

কর্ণাটক হিজাব বিতর্ক ২০২২ এর সূচনা ঘটে যখন একটি কলেজে হিজাব পরা মুসলিম ছাত্রীদের ক্লাসে অংশ নিতে বঞ্চিত করা হয়। পরবর্তীতে ৫ই ফেব্রুয়ারি ২০২২-এ কর্নাটক সরকার কলেজগুলিতে হিজাব পরা নিষিদ্ধ করার আদেশ জারি করে। কর্ণাটকের কিছু কলেজে মুসলিম মেয়েদের হিজাব পরার নিষেধ আসার পর হাইকোর্ট এ দুটি পিটিশনও দাখিল করা হয়েছে৷

৮ ফেব্রুয়ারি ২০২২-এ, ভারতের কর্ণাটক রাজ্যে, মুসলিম ছাত্রীদের হিজাব পরা নিয়ে বিতর্ক আরও তীব্র হলে রাজ্য সরকার পরবর্তী তিন দিন উচ্চ বিদ্যালয় ও কলেজ বন্ধ ঘোষণা করে৷

পটভূমি 
২০২১ সালে ডিসেম্বরের শেষ দিকে এবং ২০২২ সালের জানুয়ারী মাসের প্রথম দিকে, রাজ্যের অনেক কলেজে হিজাব নিয়ে ছাত্রী এবং প্রশাসনের মধ্যে বিরোধ দেখা দেয়, কিন্তু ২০২২ সালের ফেব্রুয়ারির শুরুতে, বিতর্ক আরও তীব্রতর হয়৷

আদালতের শুনানি 
উডুপি জেলার গভর্নমেন্ট পিইউ কলেজ ফর উইমেনের বেশ কয়েক জন ছাত্রী কর্ণাটক হাইকোর্টে আবেদন করে এ মর্মে যে, হিজাব পরা তাদের সাংবিধানিক অধিকার।

প্রতিক্রিয়া

ব্যক্তি প্রতিক্রিয়া 
 আসাদ উদ্দিন ওয়াইসি বলেন যে, "কর্নাটকের বিজেপি সরকার এর জন্য দায়ী৷ 4-5 দিন আগে যে বিজ্ঞপ্তি জারি করা হয়েছে তা কর্ণাটক হাইকোর্টে চ্যালেঞ্জ করা হয়েছে৷"
 মালালা ইউসুফজাই তার টুইটে বলেন "স্কুলে হিজাব পরিধানের বাঁধা দেওয়া ভয়ানক। তিনি বলেন যে মহিলাদের জন্য কম বা বেশি পোশাক পরিধানের ক্ষেত্রে এখনও আপত্তি রয়েছে এবং ভারতীয় নেতাদের প্রতি দাবি জানান যে, মুসলিম মহিলাদের মূলধারা থেকে বিচ্ছিন্ন করার প্রক্রিয়া বন্ধ করার জন্যে।"
 পল পগবা - ম্যাঞ্চেস্টার ইউনাইটেডের তারকা নিজ ইনস্টাগ্রামে ভাইরাল ভিডিও শেয়ার করে ক্যাপশনে লিখেছেন, ‘ভারতের কলেজে হিজাব পরা মুসলিম মেয়েদের হয়রানি করছে হিন্দুত্ববাদী জনতা’।
 শাহ মাহমুদ কোরেশী - পাকিস্তানের পররাষ্ট্র মন্ত্রী তার এক টুইটে বলেন যে, "মুসলিম মেয়েদের শিক্ষার অধিকার থেকে বঞ্চিত করা আদতে মানবাধিকার লঙ্ঘনের সমতুল্য। এভাবে তাঁদের মৌলিক অধিকার থেকেও বঞ্চিত করা হচ্ছে। কারও মৌলিক অধিকারে হস্তক্ষেপ করা এবং হিজাব পরার জন্য মুসলিম মেয়েদের ভয় দেখানো আসলে তাঁদের দমিয়ে রাখারই প্রচেষ্টা। বিশ্বকে বুঝতে হবে, মুসলিমদের কোণঠাসা করাই ভারতের উদ্দেশ্য। এই ঘটনা সেই পরিকল্পনারই অংশ।"
 মুসকান : একজন কলেজ পড়ুয়া ছাত্রী। সে কর্ণাটকের মান্ডিয়া কলেজে পড়াশুনা করে। সে গেরুয়া ওড়না পরা একদল যুবকের বিরুদ্ধে কলেজ ক্যাম্পাসে একা দাঁড়িয়ে শ্রীরাম শ্লোগানের বিরুদ্ধে প্রতিবাদ করে “আল্লাহু আকবর” ধ্বনী দেয়। তার এ আল্লাহু আকবর ধ্বনীর পক্ষে-বিপক্ষে নানান সমালোচনা হয়।

দলীয় প্রতিক্রিয়া 
 রাষ্ট্রীয় স্বয়ংসেবক সঙ্ঘ - সংস্থাটির মুসলিম রাষ্ট্রীয় মঞ্চ এক বার্তায় উল্লেখ করে যে, হিন্দু সংস্কৃতি মহিলাদের সন্মান করতে শেখায় আর যারা জয় শ্রীরাম স্লোগানে মেয়েটিকে (মুশকান খান) ভয় দেখাতে চেয়েছে তারা ভুল করেছে৷
 বিশ্ব হিন্দু পরিষদ এর নেতৃবৃন্দ এ হিজাব বিতর্ককে জিহাদি সন্ত্রাসবাদ প্রচারের সাথে তুলনা করেছেন৷ তারা আরও বলেন যে, মুসলিম ছাত্রীরা কলেজ প্রাঙ্গনে হিজাব জিহাদ করছে৷

আরও দেখুন 
 ভারতে মুসলিমদের বিরুদ্ধে সহিংসতা
 কাঠুয়া ধর্ষণ মামলা

তথ্যসূত্র 

মুসলিম বিরোধী সহিংসতা
হিজাব
পোশাক বিতর্ক
এশিয়ায় ইসলাম সম্পর্কিত বিতর্ক
ইসলামি পোশাক (নারী)
কর্ণাটকের রাজনীতি
ভারতে ধর্মীয় বিতর্ক
ডিসজয়েন্ট সেট ডাটা স্ট্রাকচার

কম্পিউটার বিজ্ঞানে, ডিসজয়েন্ট-সেট ডাটা স্ট্রাকচার, বা ইউনিয়ন-ফাইন্ড ডাটা স্ট্রাকচার, বা মার্জ-ফাইন্ড সেট, হচ্ছে একধরনের ডাটা স্ট্রাকচার যা কতগুলো ডিসজয়েন্ট (নিশ্চেদ) সেটের কালেকশন। এটা একটা সেটকে কতগুলো ভাগে ভাগ করে ডিসজয়েন্ট সেট তৈরী করে। এতে তিনটা অপারেশন ঘটাতে পারে- একটা নতুন সেট তৈরি, দুইটা সেটকে মার্জ করে একটা সেট করা এবং একটা সেটকে প্রতিনিধিত্বকারী সদস্য (সেটের রুট) বের করা। শেষ অপারেশনের মাধ্যমে দুইটা নাম্বার (ইলেমেন্ট) একই সেটে আছে কি না তা ইফিশিয়েন্টলি জানা যায়।

অপারেশন

নতুন সেট তৈরি

MakeSet অপারেশন একটা নতুন ইলেমেন্ট (নাম্বার) যোগ করে। এই ইলেমেন্টটা একটা নতুন সেটে যুক্ত হয়, যেই সেট শুধুমাত্র সেই নতুন ইলেমেন্ট দিয়ে তৈরি এবং নতুন সেট ডাটা স্ট্রাকচারে যুক্ত হয়ে যায়। যদি ডাটা স্ট্রাকচারকে সেটের পার্টিশন হিশেবে দেখা হয়, তবে MakeSet অপারেশন নতুন ইলেমেন্ট যোগ করে সেটের সাইজ বাড়িয়ে দেয়, এবং এটা পার্টিশন বাড়িয়ে নতুন একটা সাবসেট তৈরি করে যেখানে শুধুমাত্র সেই নতুন যুক্ত ইলেমেন্ট থাকে।

ডিসজয়েন্ট-সেট ফরেস্টে, MakeSet নোডের parent পয়েন্টার এবং নোডের size পয়েন্টার ইনিশিয়ালাইজ করে। নিচের সুডোকোড অনুযায়ী নতুন সেট তৈরি করা যেতে পারে:

 function MakeSet(x) is
     যদি x যদি ফরেস্টে না থাকে তবে
         x.parent := x
         x.size := 1     ''// নোড যদি সাইজ স্টোর করে 
        
     end if
 end function

এই অপারেশনের টাইম কমপ্লেক্সিটি , যেখানে n হচ্ছে ইলেমেন্ট সংখ্যা।

তথ্যসূত্র 

উপাত্ত সংগঠন
অনুসন্ধান অ্যালগোরিদম
হাসান বঁদে

বুরেইমা হাসান বঁদে (; ৩০ অক্টোবর ১৯৯৮; হাসান বঁদে নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে ক্রোয়েশীয় ক্লাব ইস্ত্রা ১৯৬১ এবং বুর্কিনা ফাসো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং কেন্দ্রীয় আক্রমণভাগের খেলোয়াড় হিসেবে খেলেন।

বুর্কিনাবি ফুটবল ক্লাব সালিতার যুব পর্যায়ের হয়ে খেলার মাধ্যমে বঁদে ফুটবল জগতে প্রবেশ করেছেন এবং এই দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, বেলজীয় ক্লাব মেখেলেনের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; মেখেলেনের হয়ে মাত্র এক মৌসুমে ২৫ ম্যাচে ১১টি গোল করার পর ২০১৮–১৯ মৌসুমে তিনি প্রায় ৮.২৫ মিলিয়ন ইউরোর বিনিময়ে ওলন্দাজ ক্লাব আয়াক্সে যোগদান করেছেন। পরবর্তীকালে, তিনি থুনের হয়ে খেলেছেন। ২০২০–২১ মৌসুমে, তিনি ধারে আয়াক্স হতে ক্রোয়েশীয় ক্লাব ইস্ত্রা ১৯৬১ যোগদান করেছেন।

বঁদে ২০১৫ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ১৬ ম্যাচে ১টি গোল করেছেন।

প্রারম্ভিক জীবন
বুরেইমা হাসান বঁদে ১৯৯৮ সালের ৩০শে অক্টোবর তারিখে বুর্কিনা ফাসোর ওয়াগাদুগুতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
২০১৫ সালের ২৫শে অক্টোবর তারিখে, ১৬ বছর, ১১ মাস ও ২৫ দিন বয়সে, ডান পায়ে ফুটবল খেলায় পারদর্শী বঁদে নাইজেরিয়ার বিরুদ্ধে অনুষ্ঠিত ২০১৬ আফ্রিকান নেশন্স চ্যাম্পিয়নশিপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন;  ম্যাচটি ০–০ গোলে ড্র করেছিল। বুর্কিনা ফাসোর হয়ে অভিষেকের বছরে বঁদে সর্বমোট ১ ম্যাচে অংশগ্রহণ করেছেন।

বঁদে ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ
 
 
 
 
 
 
 

১৯৯৮-এ জন্ম
জীবিত ব্যক্তি
ওয়াগাদুগুর ব্যক্তি
বুর্কিনাবি ফুটবলার
ফুটবল ফরোয়ার্ড
রয়্যাল ফুটবল ক্লাব মেখেলেনের খেলোয়াড়
ইয়ং আয়াক্সের খেলোয়াড়
এএফসি আয়াক্সের খেলোয়াড়
ফুটবল ক্লাব থুনের খেলোয়াড়
ফুটবল ক্লাব ইস্ত্রা ১৯৬১-এর খেলোয়াড়
বুর্কিনাবি প্রিমিয়ার লিগের খেলোয়াড়
বেলজীয় প্রো লিগের খেলোয়াড়
এরস্টে ডিভিজির খেলোয়াড়
সুইস সুপার লিগের খেলোয়াড়
ক্রোয়েশীয় প্রথম ফুটবল লিগের খেলোয়াড়
বুর্কিনা ফাসোর আন্তর্জাতিক ফুটবলার
২০২১ আফ্রিকা কাপ অব নেশন্সের খেলোয়াড়
বুর্কিনাবি প্রবাসী ফুটবলার
বেলজিয়ামে বুর্কিনাবি প্রবাসী ক্রীড়াবিদ
বেলজিয়ামে প্রবাসী ফুটবলার
নেদারল্যান্ডসে বুর্কিনাবি প্রবাসী ক্রীড়াবিদ
নেদারল্যান্ডসে প্রবাসী ফুটবলার
সুইজারল্যান্ডে বুর্কিনাবি প্রবাসী ক্রীড়াবিদ
সুইজারল্যান্ডে প্রবাসী ফুটবলার
ক্রোয়েশিয়ায় বুর্কিনাবি প্রবাসী ক্রীড়াবিদ
ক্রোয়েশিয়ায় প্রবাসী ফুটবলার
সালিতা ফুটবল ক্লাবের খেলোয়াড়
আমিয়েঁ স্পোর্টিং ক্লাবের খেলোয়াড়
ফ্রান্সে বুর্কিনাবি প্রবাসী ক্রীড়াবিদ
২০২৩ আফ্রিকা কাপ অব নেশন্সের খেলোয়াড়
পুরুষ ফুটবল ফরোয়ার্ড
মুস্তফা গুরবাল

মুস্তফা গুরবাল (জন্ম ১৯ আগস্ট ১৯৮৫) একজন আলজেরীয় ফুটবল রেফারি। ২০১৪ থেকে তিনি ফিফা কর্তৃক স্বীকৃত পূর্ণ আন্তর্জাতিক রেফারি।

পেশা
২০১১ সালে মুস্তফা গুরবাল আলজেরীয় প্রথম ডিভিশন ফুটবলে প্রথম ম্যাচ পরিচালনা করেন। পরে ২০১৪ সালে ফিফা কর্তৃক স্বীকৃত হন।

পরিসংখ্যান

আলজেরীয় পেশাদার লীগ ১

আন্তর্জাতিক খেলা
 ২০১৯ ফিফা অনূর্ধ্ব-২০ বিশ্বকাপ (পোল্যান্ডে)
  ব  (গ্রুপ পর্ব)
  ব  (গ্রুপ পর্ব)
  ব  (কোয়ার্টার-ফাইনাল)

 ২০১৯ আফ্রিকা কাপ অব নেশন্স (মিশরে)
  ব  (গ্রুপ পর্ব)
  ব  (গ্রুপ পর্ব)
  ব  (১৬ দলের পর্ব)
  ব  (কোয়ার্টার-ফাইনাল)

 ২০২০ ক্যাফ চ্যাম্পিয়ন্স লিগ ফাইনাল (কায়রো, মিশর)
  আল-আহলি ব  জামালেক (ফাইনাল)

 ২০২১ ফিফা আরব কাপ (কাতারে)
  ব  (বাছাইপর্ব)

 ২০২১ আফ্রিকা কাপ অব নেশন্স (ক্যামেরুনে) 
  ব  (গ্রুপ পর্বের প্রথম ম্যাচ)
  ব  (গ্রুপ পর্ব)

 ২০২১ ফিফা ক্লাব বিশ্বকাপ (সংযুক্ত আরব আমিরাতে)
  আল-জাজিরা ব  পিরায়ে (প্রথম পর্ব)
  মোন্তেররেই ব  আল-জাজিরা (পঞ্চম স্থান নির্ধারক)

তথ্যসূত্র

বহিঃসংযোগ
মুস্তফা গুরবাল, ওয়ার্ল্ডরেফারি.কম
১৯৮৫-এ জন্ম
জীবিত ব্যক্তি
আলজেরীয় ফুটবল রেফারি
২১শ শতাব্দীর আলজেরীয় ব্যক্তি
২০২২ ফিফা বিশ্বকাপের রেফারি
কাই ইয়ং-সান

কাই ইয়ং-সান (জন্ম: ২৭ মার্চ ১৯৭২) হলেন একজন উত্তর কোরীয় মহিলা আন্তর্জাতিক ফুটবলার, যিনি একজন গোলরক্ষক হিসেবে খেলেন। তিনি উত্তর কোরিয়া মহিলা জাতীয় ফুটবল দলের একজন সদস্য। তিনি ১৯৯৯ ফিফা মহিলা বিশ্বকাপে দলের অংশ ছিলেন।

তথ্যসূত্র 

১৯৭২-এ জন্ম
জীবিত ব্যক্তি
ফুটবলে এশিয়ান গেমস পদক বিজয়ী
১৯৯৮ এশিয়ান গেমসের ফুটবলার
১৯৯৯ ফিফা মহিলা বিশ্বকাপের খেলোয়াড়
জন্মের স্থান অনুপস্থিত (জীবিত ব্যক্তি)
উত্তর কোরীয় মহিলা ফুটবলার
উত্তর কোরিয়ার আন্তর্জাতিক মহিলা ফুটবলার
মহিলা ফুটবল গোলরক্ষক
এশিয়ান গেমসে পদক বিজয়ী উত্তর কোরীয়
১৯৯৮ এশিয়ান গেমসের পদক বিজয়ী
এশিয়ান গেমসে রৌপ্যপদক বিজয়ী উত্তর কোরীয়
মিমি চকলেট

মিমি চকলেট ছিল মিমি চকলেট লিমিটেড দ্বারা নির্মিত চকলেট বার এবং চুইংগামের একটি বাংলাদেশী মার্কা। এটি বাংলাদেশে ১৯৬৫ সালে চালু হয়। মিমি চকলেট বাংলাদেশের প্রথম চকলেট বার উৎপাদনকারী কোম্পানি এবং একসময় এটি বাংলাদেশের একমাত্র ও একচেটিয়াভাবে ব্যবসা করা চকলেট বার ছিল।

ইতিহাস 
মিমি চকলেটের কারখানাটি ১৯৬৫ সালে তেজগাঁও শিল্প এলাকায় ১ একর জমিতে স্থাপন করা হয়েছিল। বাংলাদেশের স্বাধীনতার পর বাংলাদেশ মুক্তিযোদ্ধা কল্যাণ ট্রাস্ট মিমি চকলেট লিমিটেডের দায়িত্ব নেয়। মিমি চকলেট ব্যবসায় সফল হয়েছিল কারণ সে সময় বাংলাদেশে খুব কম চকলেট ব্র্যান্ড ছিল। বিদেশি চকলেট পণ্য আমদানির সুযোগ ছিল কম। তাই ১৮ বছর ধরে মিমি চকলেট জনপ্রিয় চকলেট মার্কা হিসেবে ছিল। ১৯৯০ এর দশকে, মিমি প্রতি মাসে ৫০-৬০ লাখ টাকার চকলেট এবং চুইংগাম বিক্রি করত।

পণ্য 
পণ্য হিসাবে মিমি চকলেট বার এবং চুইংগাম বিক্রি করত। চকোলেট বারগুলি বাদামী কাগজে প্যাকেট করা হত।

মিমি চকোলেট বারের দুটি ফ্লেভার ছিল:
 মিল্ক ফ্লেভার
 অরেঞ্জ ফ্লেভার

বিজ্ঞাপন
মিমি চকলেটের আকর্ষণীয় টিভি বিজ্ঞাপন সেই সময়ের একমাত্র টেলিভিশন বিটিভিতে প্রচারিত হয়েছিল। কম প্রতিযোগীদের কারণে মিমি চকলেট পণ্যের প্রচারে তেমন মনোযোগ দেয়নি। মিমি চকলেট জনপ্রিয় বাক্য “মামী আসেনি কিন্তু মিমি এসেছে” যুক্ত শুধুমাত্র একটি বিজ্ঞাপন টিভিতে প্রকাশ করে।

বন্ধকরণ 
স্বাধীনতার পর বাংলাদেশে মিমি ছাড়া অন্য কোন কোম্পানির চকোলেট বার ছিল না। এসময় বাংলাদেশে  চকোলেটটির একচেটিয়া বাজার দখলে ছিল; কিন্তু ১৭ বছর পর চকলেট উৎপাদনের পুরানো দিনের কৌশল, অদক্ষ ব্যবস্থাপনা এবং নেতৃত্বের অভাব কোম্পানিকে পতনের দিকে পরিচালিত করে। পুরানো মেশিনের সাহায্যে চকলেট উৎপাদনের খরচ ২০০০ সালের পর থেকে সর্বোচ্চ হয়। উৎপাদন খরচ বাড়তে থাকে এবং বারবার মেরামত করার পর মেশিনগুলো আর পুরনো গতি বজায় রাখতে পারছিল না। মিমি চকোলেট একবার ২০০৯ সালে সাময়িকভাবে বন্ধ হয়ে গিয়েছিল মূলধনের অভাব এবং বকেয়ার কারণে। পরে সরকার সেসব সমস্যার সমাধান করে পুনরায় চালু করে। এক পর্যায়ে মিমি চকলেট কোম্পানি ঋণ খেলাপি হয়ে পড়ে। অনিয়মিত হয়ে পড়ে কাঁচামাল আমদানি। ২০১৪ সালে মিমি চকলেটের বার্ষিক বিক্রি ১৫-২০ লাখ টাকায় নেমে আসে। সব দিক বিবেচনা করে একযোগে কোম্পানিটি বন্ধের সিদ্ধান্ত নেওয়া হয়। অবশেষে, ২০১৮ সালে মিমি চকোলেট আনুষ্ঠানিকভাবে বাজার ছাড়ে।

তথ্যসূত্র

বহিঃসংযোগ
 মিমি চকলেট লিমিটেডের পাতা

চকলেট বার
চ্যুইং গাম
বাংলাদেশী কনফেকশনারি
বাংলাদেশী মার্কা
১৯৬৫-এ প্রবর্তিত পণ্য
২০১৮-এ বন্ধ পণ্য ও সেবা
লিউ ইং (ফুটবলার)

লিউ ইং (; জন্ম: ১১ জুন, ১৯৭৪) একজন চীনা ফুটবল খেলোয়াড়, যিনি ১৯৯৬ এবং ২০০০ গ্রীষ্মকালীন অলিম্পিকে প্রতিদ্বন্দ্বিতা করেছিলেন।

১৯৯৬ সালে তিনি চীনা দলের সাথে রৌপ্য পদক জিতেছিলেন। ফাইনালসহ তিনি তিনটি ম্যাচ খেলেছিলেন। তিনি ১৯৯৯ ফিফা মহিলা বিশ্বকাপ দলে ছিলেন, যারা ফাইনালে মার্কিন যুক্তরাষ্ট্রের কাছে হেরেছিল। ম্যাচটি পেনাল্টিতে যায় এবং উভয় পক্ষের একমাত্র খেলোয়াড় তিনিই সুযোগ মিস করেন, কারণ তার কিকটি ব্রায়ানা স্করি রক্ষা করেছিলেন। মার্কিন যুক্তরাষ্ট্র শেষ পর্যন্ত শ্যুট-আউট ৫-৪ এ জিতে। এক বছর পরে তিনি চীনা দলের একজন সদস্য ছিলেন, যারার ২০০০ গ্রীষ্মকালীন অলিম্পিকে মহিলাদের টুর্নামেন্টে পঞ্চম স্থান অধিকার করেছিল। তিনটি ম্যাচেই তিনি খেলেছেন।

বহিঃসংযোগ 

 প্রোফাইল

১৯৭৪-এ জন্ম
জীবিত ব্যক্তি
চীনের আন্তর্জাতিক মহিলা ফুটবলার
চীনা মহিলা ফুটবলার
ফুটবলে অলিম্পিক পদক বিজয়ী
এশিয়ান গেমসে স্বর্ণপদক বিজয়ী চীনা
ফুটবলে এশিয়ান গেমস পদক বিজয়ী
১৯৯৬ গ্রীষ্মকালীন অলিম্পিকের ফুটবলার
২০০০ গ্রীষ্মকালীন অলিম্পিকের ফুটবলার
১৯৯৯ ফিফা মহিলা বিশ্বকাপের খেলোয়াড়
২০০৩ ফিফা মহিলা বিশ্বকাপের খেলোয়াড়
১৯৯৮ এশিয়ান গেমসের ফুটবলার
১৯৯৮ এশিয়ান গেমসের পদক বিজয়ী
ফিফা সেঞ্চুরি ক্লাব
১৯৯৬ গ্রীষ্মকালীন অলিম্পিকের পদক বিজয়ী
অলিম্পিক রৌপ্যপদক বিজয়ী চীনা
চীনের অলিম্পিক ফুটবলার
প্রথাগত চীনা ভাষার লেখা থাকা নিবন্ধ
সরলীকৃত চীনা ভাষার লেখা থাকা নিবন্ধ
অষ্টবসু

অষ্টবসু () হলেন আটজন গণদেবতা।
 দক্ষের কন্যা ও ধর্মদেবের স্ত্রী বসুর গর্ভে তাদের জন্ম। কিছু পুরাণ ও রামায়ণ মতে অষ্টবসুদের বর্ণনা করা হয়েছে কশ্যপ ও অদিতির সন্তান এবং মহাভারতে মনু বা ব্রহ্মা প্রজাপতির সন্তান হিসেবে। তারা হলেন আটজন মৌলিক দেবতা প্রকৃতির দিকগুলি (পঞ্চভূত) প্রতিনিধিত্ব করে এবং মহাজাগতিক প্রাকৃতিক ঘটনা (সূর্য, চাঁদ ও তারা) প্রতিনিধিত্ব করে। বসু নামের অর্থ হল 'উজ্জ্বল' বা 'ধন দানকারী'। তারা তেত্রিশ দেবতার মধ্যে আটজন।

বসুগণের তালিকা 
বিভিন্ন গ্রন্থে অষ্টবসুর বিভিন্ন তালিকা রয়েছে, কখনও কখনও শুধুমাত্র নির্দিষ্ট দেবতাদের ভিন্ন ভিন্ন নাম থাকার কারণে। বৃহদারণ্যক উপনিষদ, বিষ্ণু পুরাণ, মহাভারত অনুযায়ী তালিকা দেওয়া হলো:

টীকা

তথ্যসূত্র 

দেবতা
হিন্দু দেবতা
হিন্দু দেবদেবী
বৈদিক দেবদেবী
করিমনগরের সূক্ষ্ম রুপোর কাজ

করিমনগরের সূক্ষ্ম রুপোর কাজ হল ভারতের তেলেঙ্গানা রাজ্যের করিমনগর শহরের কারিগরদের তৈরি রুপোর সুক্ষ্ম কারুকার্যময় শিল্পকর্ম (ফিলিগ্রি)। এটি করিমনগরের একটি প্রাচীন শিল্প।

ইতিহাস 
করিমনগরের সূক্ষ্ম রুপোর কাজ নামটি এসেছে তেলেঙ্গানা রাজ্যের করিমনগর শহরের নাম থেকে। স্থানীয় ভাষায়,-রূপালী তারের কাজ বা ফিলিগ্রিকে বলা হয় ভেন্ডি তীগা পানি। খাঁটি রুপো গলিয়ে প্রয়োজনীয় আকারে ঢালাই করা হয়। খ্রিস্টাব্দ ১৯ শতক থেকে, করিমনগরের কারিগররা রুপোলী তারের মোচড় দিয়ে তৈরি সূক্ষ্ম জালিকা তৈরি করেছিলেন, যেটি জালি নামে পরিচিত। এটা বিশ্বাস করা হয় যে প্রায় ২০০ বছর আগে করিমনগর শহরে যাওয়ার আগে করিমনগরের কাছে এলগ্যান্ডাল শহর থেকে সূক্ষ্ম রুপোর কাজের কারুশিল্পটি গ্রহণ করা হয়েছিল। করিমনগর শহরের বর্তমান সমাজ, সম্প্রদায়ের সাথে কথা বলে ও অনুসন্ধান করে জানা গেছে যে এই কারুশিল্পটি একজন বিশেষজ্ঞ স্বর্ণকার কাদারলা রামাইয়া প্রবর্তন করেছিলেন, তিনি ব্যাপকভাবে ভ্রমণ করতেন। তিনি ইয়ালাগান্ডালার (এলগ্যান্ডাল) বাসিন্দা ছিলেন এবং এই নতুন ফিলিগ্রি রুপোর কাজ ও শৈলী শিখে এসেছিলেন।
হায়দ্রাবাদের নিজামের শাসনকালে এই শিল্পকলার পৃষ্ঠপোষকতা করা হয়েছিল। শাসকরা রৌপ্যশিল্পীদের উৎসাহিত করতেন উৎকৃষ্ট রূপার থালা, 'পানদান' এবং অন্যান্য প্রত্নবস্তু তৈরি করতে। রৌপ্যশিল্পীদের তৈরি এই নিদর্শনগুলি হায়দ্রাবাদের সালার জঙ্গ মিউজিয়ামে প্রদর্শিত আছে।

শিল্প কুশলতা 
করিমনগরের সূক্ষ্ম রুপোর নিপুণ কারুকার্য একটি অনন্য শিল্প কর্ম। রুপো দিয়ে বিভিন্ন ধরনের পণ্যের নকশা করা হয়েছে, যেগুলির কাজ অত্যন্ত সূক্ষ্ম এবং অসাধারণ। কানের দুল, গলার হার, চুড়ি, আংটি এবং দুল এখানকার ঐতিহ্যবাহী পণ্যের অন্তর্ভুক্ত। ভগবান গণেশ, ভগবান ভেঙ্কটেশ্বরের মূর্তি সহ বিভিন্ন দেব দেবীর মূর্তি উপাসনার জন্য তৈরি করা হয়। পুজোর সামগ্রী ছাড়াও উদ্ভিদ এবং প্রাণীজগত, পাখি, ময়ূর, রথ ইত্যাদি দ্বারা অনুপ্রাণিত হয়ে বহু আলংকারিক শিল্পকর্ম তৈরি করা হয়েছে। এমনকি বিভিন্ন প্রয়োজনের সামগ্রী যেমন থালা, ট্রে, আতরদান, পীকদান, কর্পূরদান (উধদান), চামচ, ছাইদান, ছবির ফ্রেম এবং বিভিন্ন আকার এবং গড়নের বাক্স ও খাপ ইত্যাদিও তৈরি হয়। মশলা, সুপারি, পানের মতো বিভিন্ন সামগ্রী একসঙ্গে রাখার জন্য বা রাখার জন্য বহু খোপের বাক্স (পানদান) তৈরি করা হয়। পাত্র, বাতিদান, ফুলের ঝুড়ি, গোলাপ জলের ঝারি এবং অন্যান্য অভিনব জিনিসগুলি স্বতন্ত্র পণ্যের মধ্যে অন্তর্ভুক্ত।

ভৌগোলিক নির্দেশক 
২০০৭ সালে করিমনগরের সূক্ষ্ম রুপোর কাজ মেধা সম্পত্তি অধিকার সুরক্ষা বা ভৌগোলিক নিদর্শকের (জি আই) মর্যাদা পেয়েছে।

আরও দেখুন 
 বিদার শিল্পকর্ম
 ভারতের ভৌগোলিক নিদর্শনগুলির তালিকা
 তারাকাসি

তথ্যসূত্র 

করিমনগর জেলা
তেলেঙ্গানার সংস্কৃতি
ভারতীয় ধাতুকর্ম
তেলেঙ্গানার ভৌগোলিক নির্দেশক
ভারতের অলঙ্কার
২০২১–২২ ওমান চতুর্দেশীয় সিরিজ

২০২১–২২ ওমান চতুর্দেশীয় সিরিজ ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২২ সালের ফেব্রুয়ারি মাসে ওমানে অনুষ্ঠিত হয়। টুর্নামেন্টটিতে স্বাগতিক ওমানের সঙ্গে অংশগ্রহণ করে আয়ারল্যান্ড, নেপাল ও সংযুক্ত আরব আমিরাত। অংশগ্রহণকারী দলগুলোর জন্য টি২০ বিশ্বকাপ বৈশ্বিক বাছাইপর্ব এ-এর প্রস্তুতি হিসেবে টুর্নামেন্টটি গণ্য হয়।

টুর্নামেন্টের প্রথম ম্যাচটি আয়ারল্যান্ড ও সংযুক্ত আরব আমিরাতের মধ্যে অনুষ্ঠিত হওয়ার কথা ছিল, কিন্তু আয়ারল্যান্ড দলের সদস্যদের নিজস্ব মালামাল পৌঁছাতে বিলম্ব হওয়ায় ম্যাচটি দুদিন পিছিয়ে দেয়া হয়।

টুর্নামেন্টে বিজয়ী হয় সংযুক্ত আরব আমিরাত। একই সংখ্যক জয় পাওয়ার পরও নেট রান রেটে পিছিয়ে থাকায় দ্বিতীয় স্থানে থেকে টুর্নামেন্ট শেষ করে আয়ারল্যান্ড।

দলীয় সদস্য

আয়ার‍ল্যান্ড দলে নিল রক ও বেন হোয়াইটকে রিজার্ভ খেলোয়াড় হিসেবে রাখা হয়।

পয়েন্ট তালিকা

 চ্যাম্পিয়ন

সূচি

তথ্যসূত্র

বহিঃসংযোগ
 ইএসপিএনক্রিকইনফোতে টুর্নামেন্টের প্রধান পাতা 

২০২১–২২-এ আন্তর্জাতিক ক্রিকেট প্রতিযোগিতা
জাতীয় অঙ্গীকার (ভারত)

জাতীয় অঙ্গীকার হল ভারতীয় প্রজাতন্ত্রের প্রতি আনুগত্যের শপথ। এটি সাধারণত ভারতীয়েরা সাধারণ সমাবেশের অনুষ্ঠানে, বিশেষ করে বিদ্যালয়ে, স্বাধীনতা দিবস এবং প্রজাতন্ত্র দিবস উদযাপনের সময় একত্রে আবৃত্তি করে। এটি সাধারণত বিদ্যালয়ের পাঠ্যপুস্তক এবং ডায়েরি তথা দিনপঞ্জি বা ক্যালেন্ডারের প্রথম পাতায় মুদ্রিত থাকে। ভারতের বেশিরভাগ বিদ্যালয়ে দৈনিক সকালের প্রার্থনাসভায় আবৃত্তি করা হয়।

উৎপত্তি 
১৯৬২ খ্রিস্টাব্দে অঙ্গীকারটি একজন বিশিষ্ট  তেলুগু লেখক ও সরকারি আমলা (জেলা ট্রেজারি অফিসার) পি ভি সুব্বা রাও তেলুগু ভাষায় রচনা করেন। ১৯৬৩ খ্রিস্টাব্দে প্রথম  বিশাখাপত্তনমের এক বিদ্যালয়ে পঠিত হয়  এবং তারপর ভারতের বিভিন্ন আঞ্চলিক ভাষায় অনূদিত হয়।  রচয়িতা হিসাবে পি ভি সুব্বা রাওয়ের নামোল্লেখ  ভারত সরকারের শিক্ষা মন্ত্রণালয়ের রেকর্ডে পাওয়া যায়। তবে এটিকে যে অন্যান্য প্রতীকের সঙ্গে  জাতীয় অঙ্গীকার বা শপথের মর্যাদা দেওয়া হয়েছে তা' রচয়িতারই  গোচরে ছিল না। তিনি  নাতনির পাঠ্যপুস্তক পাঠের সময়ই বিষয়টি জানতে পারেন।

তেলুগু হতে ইংরেজীতে অনূদিত অঙ্গীকার

বাংলা ভাষায় অনূদিত অঙ্গীকার

ব্যবহার 
১৯৬৪ খ্রিস্টাব্দে ব্যাঙ্গালোরে, ভারত সরকারের তৎকালীন শিক্ষামন্ত্রী এম সি চাগলা’র (মহম্মদালী করিম চাগলা’র) সভাপতিত্বে  অনুষ্ঠিত কেন্দ্রীয় শিক্ষা বিষয়ক উপদেষ্টা পরিষদের সভায় সিদ্ধান্ত হয় যে, জাতীয় অঙ্গীকার ১৯৬৫ খ্রিস্টাব্দের ২৬ জানুয়ারি প্রজাতন্ত্র দিবস উদযাপন অনুষ্ঠানের পূর্বেই বিদ্যালয়সমূহে নিয়মিত পঠিত হবে।

বর্তমানে জাতীয় অঙ্গীকার অনেক ভারতীয় স্কুলে দৈনিক সমাবেশের সময়, স্বাধীনতা দিবস ও প্রজাতন্ত্র দিবসের অনুষ্ঠানে আবৃত্তি করা হয়।

তথ্যসূত্র

ভারতের জাতীয় চিহ্ন
ভারতীয় সংস্কৃতি
কিমি (চলচ্চিত্র)

কিমি (কিমি হিসাবে স্টাইলাইজড ) হল একটি মার্কিন থ্রিলার চলচ্চিত্র, যা স্টিভেন সোডারবার্গ দ্বারা পরিচালিত এবং ডেভিড কোয়েপ লিখেছেন ও প্রযোজনা করেছেন। ছবিতে অভিনয় করেছেন জো ক্রাভিটজ এবং রিটা উইলসন। এটি ১০ ফেব্রুয়ারি, ২০২২-এ এইচবিও ম্যাক্স- এ মুক্তি পায়।

প্রাঙ্গন 
সিয়াটলে কোভিড-১৯ মহামারীর সময়, একজন অ্যাগোরাফোবিক প্রযুক্তি কর্মী একটি ডেটা স্ট্রিম পর্যালোচনা করার সময় একটি সহিংস অপরাধের প্রমাণ আবিষ্কার করেন এবং যখন তিনি তার কোম্পানীর কাছে এটি রিপোর্ট করার চেষ্টা করেন তখন তিনি প্রতিরোধ এবং আমলাতন্ত্রের সাথে মিলিত হন। জড়িত হওয়ার জন্য, তিনি বুঝতে পারেন যে তাকে অবশ্যই তার অ্যাপার্টমেন্ট থেকে বের হয়ে এবং শহরের রাস্তায় প্রবেশ করে তার সবচেয়ে বড় ভয়ের মুখোমুখি হতে হবে, যা সিটি কাউন্সিল গৃহহীন জনসংখ্যার চলাচলকে সীমাবদ্ধ করার জন্য একটি আইন পাস করার পরে প্রতিবাদকারীদের দ্বারা পূর্ণ। [2]

অভিনয়ে 

 যএ ক্রাভিতয - অ্যাঞ্জেলা চাইল্ডস রিটা উইলসন - অ্যাঞ্জেলার বস  ভারত ডি বিউফোর্ট - শ্যারন  এমিলি কুরোদা - ডঃ বার্নস  বায়রন বাউয়ার্স  জাইম ক্যামিল  জ্যাকব ভার্গাস  ডেরেক ডেলগডিও  Erika Christensen  ডেভিন রাট্রায়  অ্যান্ডি ডালি  রবিন গিভস  চার্লস হ্যালফোর্ড

উৎপাদন 
২৫ শে ফেব্রুয়ারি, ২০২১-এ ঘোষণা করা হয়েছিল যে স্টিভেন সোডারবার্গকে নতুন লাইন সিনেমা বৈশিষ্ট্য কিমি পরিচালনা করার জন্য বেছে নেওয়া হয়েছিল জো ক্রাভিৎজকে তারকা করার জন্য বোর্ডে নিয়ে যাওয়ার জন্য। ২০২১ সালের মার্চ মাসে, বায়রন বোয়ার্স, জাইমে ক্যামিল, জ্যাকব ভার্গাস এবং ডেরেক ডেলগাডিও কাস্টে যোগ দেন। ২০২১ সালের এপ্রিলে, এরিকা ক্রিস্টেনসেন এবং ডেভিন রাত্রে কাস্টে যোগ দিয়েছিলেন। ২০২১ সালের এপ্রিলে লস এঞ্জেলেসে প্রধান ফটোগ্রাফি শুরু হয়, যেখানে বেশিরভাগ অভ্যন্তরের দৃশ্যগুলি চিত্রায়িত হয়েছিল। মে মাসে, প্রযোজনাটি বাইরের দৃশ্যগুলি চিত্রিত করার জন্য সিয়াটলে স্থানান্তরিত হয়েছিল।

মুক্তি 
১০ ফেব্রুয়ারি, ২০২২-এ এইচবিও ম্যাক্স- এ মুক্তি পায়।

তথ্যসূত্র 

লস অ্যাঞ্জেলেসে ধারণকৃত চলচ্চিত্র
মার্কিন থ্রিলার চলচ্চিত্র
মার্কিন চলচ্চিত্র
ইংরেজি ভাষার চলচ্চিত্র
২০২২-এর চলচ্চিত্র
অ্যাপার্টমেন্ট বিল্ডিং-এর পটভূমিতে নির্মিত চলচ্চিত্র
২০২০-এর দশকের ইংরেজি ভাষার চলচ্চিত্র
ওয়ার্নার ব্রসের চলচ্চিত্র
২০২০-এর দশকের মার্কিন চলচ্চিত্র
আনোয়ারা সরকারি কলেজ

আনোয়ারা সরকারি কলেজ চট্টগ্রামের আনোয়ারা উপজেলার চট্টগ্রাম-বরকল মহাসড়কের পাশেই অবস্থিত।

অবস্থান 
চট্টগ্রাম শহর থেকে প্রায় ১৯.৫ কিলোমিটার দক্ষিণ-পূর্বে চট্টগ্রাম-বাশঁখালী মহাসড়কের পশ্চিম পাশে আনোয়ারা উপজেলার আনোয়ারা ইউনিয়নের অন্তর্গত আনোয়ারা সদরে ৫.৬৪ একর জমির উপর অত্যন্ত মনোরম পরিবেশে এ কলেজের অবস্থান।

ইতিহাস 
শিক্ষা একটি জীবনব্যাপী প্রক্রিয়া। সৃষ্টির আদিকাল থেকে সভ্যতার উন্মেষ ঘটাতে প্রাতিষ্ঠানিক শিক্ষা অনস্বীকার্য। এই লক্ষ্যে দক্ষিণ চট্টগ্রামস্থ আনোয়ারা উপজেলার আনোয়ারা এলাকার শিক্ষানুরাগী সুধীজন, বিভিন্ন পেশাজীবী ও জ্ঞান তাপসের ঐকান্তিক প্রচেষ্টায় ১৯৭২ সালে আনোয়ারা সরকারি কলেজে প্রতিষ্ঠা লাভ করে। নিজস্ব জমিতে অনুষদভিত্তিক ভবন, প্রশাসনিক ভবন, দ্বিতল বিশিষ্ট গ্রন্থাগার ভবন ও প্রশস্ত মাঠসহ সবুজে ঘেরা নান্দনিক পরিবেশে নতুন মহিমায় উদ্ভাসিত হয়। বর্তমানে বঙ্গবন্ধু শেখ মুজিবুর রহমান টানেলের মাধ্যমে চট্টগ্রামের পতেঙ্গা থেকে এ কলেজের দূরত্ব ১২.৫ কি.মি., এটি বৃহত্তর দক্ষিণ চট্টগ্রামের একটি স্বনামধন্য সরকারি কলেজ হিসেবে সুপরিচিত।

প্রতিষ্ঠাতা: আখতারুজ্জামান চৌধুরী বাবু

অবকাঠামো 
কলেজের নতুন ক্যাম্পাসের বিরাট এলাকা জুড়ে রয়েছে সুসজ্জিত চারটি বৃহৎ ভবন। এগুলো হলো প্রশাসনিক ভবন, বাণিজ্য ভবন, অনার্স ভবন ও বিজ্ঞান ভবন। এছাড়াও রয়েছে দ্বিতল গ্রন্থাগার ভবন, শিক্ষকদের জন্য একটি নতুন ডরমেটরী ও পাম্প হাউজ। পুরনো ক্যাম্পাসে শিক্ষকদের জন্য একটি ডরমেটরী ও ছাত্রাবাস অবস্থিত।

অনুষদসমূহ 
 কলেজের প্রতিষ্ঠালগ্ন থেকেই উচ্চ মাধ্যমিক ও স্নাতক (পাশ) শ্রেনিতে কলা, বাণিজ্য, বিজ্ঞান ও সামাজিক বিজ্ঞান বিভাগে পাঠদান করা হচ্ছে। সহশিক্ষা কার্যক্রমও কলেজের একটি উল্লেখযোগ্য দিক।

অনার্স বিষয়: বর্তমানে হিসাববিজ্ঞান, ব্যবস্থাপনা, ইসলামিক ইতিহাস ও সংস্কৃতি বিষয়ে অনার্স কোর্স চালু রয়েছে। হিসাববিজ্ঞান ও ব্যবস্থাপনা বিষয়ে ১০০টি এবং অর্থনীতি বিষয়ে ১০০টি , ইসলামিক ইতিহাস ও সংস্কৃতি বিষয়ে ১০০টি করে আসন রয়েছে।

প্রস্তাবিত অনার্স বিষয়/মাস্টার্স কোর্স: এ কলেজের ৭টি বিষয়ে অনার্স চালু করার প্রস্তাব মন্ত্রণালয়ে বিবেচনাধীন আছে। বিষয়গুলো হলো বাংলা, ইংরেজি, ইসলামি ইতিহাস ও সাংস্কৃতি, দর্শন, পদার্থ বিজ্ঞান, রসায়ন এবং গণিত। অনার্স বিষয়গুলোর বিভাগে মাস্টার্স কোর্স চালু করা প্রক্রিয়াধীন।

সহশিক্ষা কার্যক্রম 
কলেজ ক্যাম্পাসের অভ্যন্তরে আছে একটি বিস্তৃত খেলার মাঠ। এতে ছাত্ররা ফুটবল, ক্রিকেট এবং ব্যাডমিন্টনসহ সকল বহিরঙ্গন ক্রীডায় অংশগ্রহণ করতে পারে। তাছাড়া ছাত্র-ছাত্রী মিলনায়তনে অভ্যন্তরীণ খেলাধুলার ব্যবস্থা আছে। বার্ষিক সাহিত্য ও সাংস্কৃতিক সপ্তাহ উদযাপন, বিতর্ক প্রতিযোগিতা এবং অন্তরঙ্গণ ও বহিরঙ্গণ ক্রিড়ানুষ্ঠান কলেজের পাঠ্যক্রমে বহির্ভূত কার্যক্রমের একটা উল্লেখ্যযোগ্য দিক।

 রোভার-স্কাউট: লেখাপড়ার পাশাপাশি একজন ছাত্রকে আদর্শ, চরিত্রবান, কর্মঠ ও আত্মনির্ভরশীল সুনাগরিক হিসেবে গড়ে তোলার জন্য রোভার স্কাউটের পক্ষ থেকে প্রশিক্ষন দেয়া হয়। এ ছাড়াও বিনামূল্যে রোভার পোশাকসহ দেশ-বিদেশের বিভিন্ন অনুষ্ঠান স্কাউটের পক্ষ হতে অংশগ্রহণের সুযোগ রয়েছে।

আরও দেখুন 
 আনোয়ারা উপজেলার শিক্ষা প্রতিষ্ঠানের তালিকা

তথ্যসূত্র 

আনোয়ারা উপজেলার শিক্ষাপ্রতিষ্ঠান
চট্টগ্রাম জেলার সরকারি মহাবিদ্যালয়
চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয়
চট্টগ্রাম শিক্ষা বোর্ডের অন্তর্ভুক্ত কলেজ